জ্যোতিকা জ্যোতি

জ্যোতিকা জ্যোতি (জন্ম: ১১ সেপ্টেম্বর ১৯৮৪) একজন বাংলাদেশী অভিনেত্রী। ২০০৫ সালে আয়না চলচ্চিত্রের মাধ্যমে তার অভিষেক হয়। এরপর তিনি বেলাল আহমেদের নন্দিত নরকে এবং তানভীর মোকাম্মেলের রাবেয়া চলচ্চিত্রে উল্লেখযোগ্য ভূমিকায় অভিনয় করেছিলেন। পরবর্তীতে তার অভিনীত তানভীর মোকাম্মেলের জীবনঢুলী মোরশেদুল ইসলাম পরিচালিত অনিল বাগচীর একদিন চলচ্চিত্র দুটি মুক্তি পায়। তিনি এই চলচ্চিত্রগুলোর প্রধান নারী চরিত্রে অভিনয় করে আলোচিত ও প্রশংসিত হন। তার পরবর্তী সিনেমাগুলো যথাক্রমে গ্রাস, মায়া: দ্য লস্ট মাদার, রাজলক্ষী ও শ্রীকান্ত, লাল মোরগের ঝুঁটি। জ্যোতিকা জ্যোতি অভিনীত প্রথম স্বল্পদৈর্ঘ্য চলচ্চিত্রের নাম ছিল ব্রেক আপ। এরপর তিনি প্রায় ১০টি স্বল্পদৈর্ঘ্য চলচ্চিত্রে অভিনয় করেন। জ্যোতিকা জ্যোতি একজন টেলিভিশন এবং চলচ্চিত্র অভিনেত্রী। এছাড়া তিনি উপস্থাপনাও করেন।তিনি ২০০৪ সালে লাক্স-আনন্দধারা ফটোজেনিক প্রতিযোগিতায় সেরা দশে স্থান করে নিয়েছিলেন। জ্যোতির পৈত্রিক নিবাস ময়মনসিংহ জেলার গৌরীপুরে। আনন্দ মোহন কলেজ থেকে ইংরেজি সাহিত্যে মাস্টার্স সম্পন্ন করেন।অধ্যয়নকালীন তিনি ময়মনসিংহের বহুরূপী থিয়েটারে যোগ দিয়েছিলেন।এছাড়াও ময়মনসিংহ শিল্পকলা একাডেমি থেকে অভিনয় ও আবৃত্তির ওপর প্রশিক্ষণ কোর্স সম্পন্ন করেন।মাস্টার্স শেষ করার পর তিনি ময়মনসিংহ থেকে ঢাকায় আসেন এবং অভিনয়কে পেশা হিসেবে বেছে নেন।ময়মনসিংহে থাকা অবস্থায়ই তিনি তার প্রথম চলচ্চিত্র সারাহ্ কবরী পরিচালিত আয়না'য় অভিনয়ের সুযোগ পান। ২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন জ্যোতিকা জ্যোতি। আন্দোলন চলাকালীন সময়ে জ্যোতিকা জ্যোতি সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে। চলচ্চিত্র পরিচালক মোস্তফা সরয়ার ফারুকী আন্দোলনের পক্ষে অবস্থান নেওয়ায় তাকে অশ্লীল ভাষায় গালিগালাজ করেছিলেন জ্যোতিকা জ্যোতি। আন্দোলনের পক্ষে মোস্তফা সয়রার ফারুকীর করা একটি পোস্ট শেয়ার করে তিনি লিখেন– "কোন লেভেলের দেশদ্রোহী হলে এমন উসকানিমূলক কথা লেখা যায়। ওকে বাস্টার্ড ছাড়া আর কিছু বলা যায়না। পুরো জঙ্গী স্টাইলে নির্দেশনা দিয়ে যাচ্ছে। মিডিয়ার লাল গ্রুপের পুরো নেতৃত্ব দিচ্ছে সে। যেমন মিডিয়াটা নোংরা করেসে এখন দেশের দিকে ওর নজর পরসে।" জ্যোতিকা জ্যোতি অভিনীত এক পর্বের নাটকের মধ্যে অনিমেষ আইচের একটি ঝড়াক্রান্ত শেফালী গাছ, শতাব্দি জাহিদের স্বপ্নবুনন, রনির জাগরণের রংটা ধূসর ছিলো, রাসেল আজমের মুক্তাহীন ঝিনুক, নজরুল কোরেশীর ভালোবাসার লাল পিঁপড়া, দিমা নেফার তিতির স্বপ্ন দেখার সাহস, ইশতিয়াক মাহমুদের মুক্তি ইত্যাদি উল্লেখযোগ্য। বাচসাস পুরস্কার আরটিভি স্টার অ্যাওয়ার্ডস Correspondent, A. (২০১২-০৯-১৯)। "Jyoti in Tanvir Mokammel's Jibon Dhuli"। The Daily Star (ইংরেজি ভাষায়)। সংগ্রহের তারিখ ২০২৩-১২-০৯।  Shazu, Shah Alam (২০১৫-১২-১৮)। ""Today's generation wants to see films on Liberation War""। The Daily Star (ইংরেজি ভাষায়)। সংগ্রহের তারিখ ২০২৩-১২-০৯।  "জ্যোতিকা জ্যোতি"। বিএমডিবি। সংগ্রহের তারিখ ৭ ডিসেম্বর ২০১৮।  "আন্দোলন নিয়ে আওয়ামীপন্থী শিল্পীদের কথোপকথন ভাইরাল"। প্রথম আলো। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "আন্দোলনে ছাত্রদের ওপর গরম পানি ঢালতে বলেন অরুণা বিশ্বাস!"। ভোরের কাগজ। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর গরম পানি ঢালতে বলেন অরুণা বিশ্বাস!"। বাংলা নিউজ ২৪। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর 'গরম পানি' ঢেলে দিতে বলেন কয়েকজন শিল্পী"। দৈনিক ইত্তেফাক। ৩ সেপ্টেম্বর ২০২৪। সংগ্রহের তারিখ ৪ সেপ্টেম্বর ২০২৪।  শাওন, রাশেদ (২৭ জানুয়ারি ২০১৩)। "আরটিভির সেরা সজল ও মৌসুমী"। বিডিনিউজ টোয়েন্টিফোর ডটকম। ১৫ জুন ২০২০ তারিখে মূল থেকে আর্কাইভ করা। সংগ্রহের তারিখ ২ জুন ২০২০।  বাংলা চলচ্চিত্র প্রবেশদ্বার ইন্টারনেট মুভি ডেটাবেজে জ্যোতিকা জ্যোতি (ইংরেজি) বাংলা মুভি ডেটাবেজে জ্যোতিকা জ্যোতি